stanford-oval/wikipedia huggingface dataset:
รายชื่อรางวัลและการเสนอชื่อที่เอสปาได้รับ
รางวัลอื่นๆ > บทความรายชื่อ

| สำนักพิมพ์ | ปี | บทความรายชื่อ | ตำแหน่ง | อ้างอิง |
| --- | --- | --- | --- | --- |
| ไฟแนนเชียล ไทมส์ | 2023 | 25 ผู้หญิงที่มีอิทธิพลมากที่สุด | ได้รับเลือก |  |
| ฟอบส์ | 2021 | ผู้ทรงอิทธิพลในเกาหลี (Rising Star) | ได้รับเลือก |  |
| ฟอบส์ | 2022 | ผู้ทรงอิทธิพลที่มีอายุไม่เกิน 30 ปี (เอเชีย) | ได้รับเลือก |  |
| ซีซาเจอร์นัล [ko] | 2021 | 100 ผู้นำรุ่นต่อไป – วัฒนธรรมและศิลปะ | ได้รับเลือก |  |
| ไทม์ | 2022 | Next Generation Leaders | ได้รับเลือก |  |
พลังอักษะ เฮตาเลีย

| --- | --- |
พลังอักษะ เฮตาเลีย

Axis Powers ヘタリア
ชื่อภาษาอังกฤษ: Axis Powers Hetalia
แนว: ตลก, ประวัติศาสตร์
มังงะ
เขียนโดย: ฮิมะรุยะ ฮิเดคาสึ
สำนักพิมพ์:  เก็นโตฉะ  สยามอินเตอร์คอมมิคส์
มังงะ
เฮตาเลีย เวิร์ล สตาร์
เขียนโดย: ฮิมะรุยะ ฮิเดคาสึ
สำนักพิมพ์:  เก็นโตฉะ  สยามอินเตอร์คอมมิคส์
อนิเมะ
พลังอักษะ เฮตาเลีย
กำกับโดย: บ๊อบ ชิโรฮาตะ
สตูดิโอ: สตูดิโอดีน
อนิเมะ
เฮตาเลีย เวิร์ล ซีรีส์
กำกับโดย: บ๊อบ ชิโรฮาตะ
สตูดิโอ: สตูดิโอดีน
อนิเมะ
พลังอักษะ เฮตาเลีย - เพนท์อิท ไวท์!
กำกับโดย: บ๊อบ ชิโรฮาตะ
สตูดิโอ: สตูดิโอดีน
เกม
กักคุเอน เฮตาเลีย พอร์เทเบิล (Gakuen Hetalia Portable)
ผู้พัฒนา: โอโตะมาเตะ (Otomate)
ผู้จัดจำหน่าย: ไอเดียแฟกทอรี (Idea Factory)
แนว: เกมผจญภัย สไลด์อออฟไลฟ์ (Slice-of-life)
แพลตฟอร์ม: เพลย์สเตชัน พอร์เทเบิล
วางจำหน่ายเมื่อ: 24 มีนาคม 2011
โอเอ็นเอ
เฮตาเลีย: เดอะบิวตี้ฟลูเวิร์ล
กำกับโดย: ฮิโรชิ วาตานาเบ
สตูดิโอ: สตูดิโอดีน
ฉาย:  25 มกราคม 2013  –  21 มิถุนายน 2013
ความยาว: 5 นาที
ตอน: 20
โอเอ็นเอ
เฮตาเลีย: เดอะเวิร์ลทวิงเคิ้ล
กำกับโดย: ฮิโรชิ วาตานาเบ
สตูดิโอ: สตูดิโอดีน
ฉาย:  3 กรกฎาคม 2015  –  2 ตุลาคม 2015
ความยาว: 5 นาที
ตอน: 15
โอเอ็นเอ
เฮตาเลีย เวิลด์ สตาร์ส
กำกับโดย: ฮิโรชิ วาตานาเบะ
เขียนบทโดย: คาซูยูกิ ฟุเดยาซุ
สตูดิโอ: สตูดิโอดีน
ถือสิทธิ์โดย: มิวส์ คอมมิวนิเคชัน
ฉาย:  1 เมษายน 2021  –  16 มิถุนายน 2021
ความยาว: 5 นาที
ตอน: 12+OVA3ตอน
พลังอักษะ เฮตาเลีย (ญี่ปุ่น: Hetalia: Axis Powers; โรมาจิ: ヘタリア Axis Powers) เขียนโดย ฮิมะรุยะ ฮิเดคาสึ (ญี่ปุ่น: 日丸屋秀和; โรมาจิ: Himaruya Hidekazu)  โดยเขียนเป็นการ์ตูนลงในเว็บไซต์ ก่อนที่จะได้ออกเป็นหนังสือการ์ตูน และกลายเป็นแอนิเมชันในที่สุด ลักษณะพิเศษของเรื่องนี้คือการสร้างตัวละครขึ้นมาเป็นตัวแทนของประเทศต่างๆในโลก และนำเหตุการณ์ในประวัติศาสตร์ยุคสงครามโลกและปัจจุบันมาเล่าอย่างน่ารัก โดยเลียนแบบลักษณะของคนในชาตินั้นๆ เช่น ให้อิตาลีชอบกินพาสต้า ให้รัสเซีย ไม่ชอบอากาศหนาว หรือให้อเมริกาชอบแฮมเบอเกอร์ ในเรื่องนี้การรวมประเทศเข้าด้วยกัน  หมายถึง การแต่งงานของตัวละคร การทำสัมพันธมิตร หมายถึง การเป็นเพื่อนกัน และการแยกประเทศ หมายถึง การหย่าร้างของตัวละคร หรือเป็นการตัดขาดจากการเป็นเพื่อน
ชื่อเรื่องเฮตาเลียเกิดจากการรวมสองคำเข้าด้วยกัน ได้แก่ Hetare (ในภาษาญี่ปุ่นมีความหมายว่าใช้ไม่ได้) และ Italia (ชื่อของประเทศอิตาลีในภาษาอิตาลี) เมื่อนำมารวมกันแล้ว เฮตาเลียจึงมีความหมายว่า "อิตาลีผู้ไม่ได้เรื่อง" การตั้งชื่อดังกล่าวนี้เป็นการล้อเลียนถึงความอ่อนแอของอิตาลีในช่วงสงครามโลกครั้งที่ 2
เดิมฮิมะรุยะเขียนเรื่องเฮตาเลียลงในเว็บไซต์ส่วนตัวในลักษณะเว็บคอมมิค ต่อมาจึงได้มีการรวบรวมตีพิมพ์เป็นรูปเล่มโดยสำนักพิมพ์เก็นโตฉะครั้งแรกเมื่อเดือนมีนาคม ค.ศ. 2008 ปัจจุบันมีมังงะจำนวน 2 ภาค  ต่อมาจึงได้มีการดัดแปลงการตูนชุดนี้ในรูปแบบของดราม่าซีดีและภาพยนตร์แอนิเมชั่นโดยสตูดิโอดีน
ตัวละคร

บทความหลัก: รายชื่อตัวละครในพลังอักษะ เฮตาเลีย
มีจำนวนมากกว่า 40 ประเทศที่ถูกนำมาเป็นตัวละครในเรื่องพลังอักษะ เฮตาเลีย ซึ่งตัวละครเหล่านี้โดยปกติมักจะถูกอ้างถึงด้วยชื่อประเทศของตนเอง รายชื่อที่แสดงไว้ในหน้านี้เป็นเพียงรายชื่อของตัวละครหลักจากฝ่ายอักษะและสัมพันธมิตรเท่านั้น
ตัวละคร > ฝ่ายอักษะ

ตัวเอกของเรื่อง เขาเป็นหลานชายของจักรวรรดิโรมัน มีนิสัยขี้แย ชอบใช้ภาษากายขณะพูด เป็นคนที่เนื้อหอมมาก จีบผู้หญิงได้ไปทั่ว เป็นคนที่มีจิตใจดีและไม่อยากสู้รบกับใคร (รักสันติภาพ) ชื่อเวเนเซียโน มาจาก เวนิส (เมืองแห่งสายน้ำ อยู่ทางตอนเหนือของอิตาลี)          งานอดิเรกของเขาคือ ทำอาหาร นอนกลางวัน และออกแบบวาดรูป เขาชอบทานพาสต้า พิซซ่ากับชีสมาก ในเมื่อยามคับขันเขาต้องให้เยอรมันคอยช่วยเหลืออยู่ตลอด
อุปกรณ์ที่เขาพกติดตัวอยู่ตลอดเวลาก็คือธงขาว และบางครั้งก็จะทำให้คนอื่นด้วย
น้องชายของปรัสเซีย (มักถูกพี่ชายเรียกว่า West หมายถึง เยอรมันตะวันตก) เขาเป็นคนเคารพในกฎระเบียบอย่างมาก เขาเคร่งเครียดทั้งในการทำงานและการพักผ่อน เขาเป็นตัวละครที่ลำบากที่สุดในเรื่อง เนื่องจากเขาถูกอิตาลีอ้อนขอความช่วยเหลืออยู่บ่อยครั้ง แถมยังต้องเจอกับออสเตรียเพื่อนบ้านเจ้าระเบียบและฝรั่งเศสที่ชอบรุกราน แต่ในยามที่เขาได้แตะเบียร์ความเครียดของเขาจะมลายหายไปเป็นปลิดทิ้ง
งานอดิเรกของเขา คือ สะสมเงิน ทำความสะอาด พาสุนัขไปเดินเล่น ทำขนม ฯลฯ
ประเทศเกาะเล็กๆ ที่เติบโตขึ้นเป็นมหาอำนาจของโลกอย่างรวดเร็วในระยะเวลาไม่กี่สิบปี เขามีวัฒนธรรมที่ทุกๆ ชาติเห็นว่าแปลกประหลาด แม้ว่าตัวเองจะเห็นว่านี่ปกติที่สุดก็ตาม เขาเป็นคนสุภาพเรียบร้อย ขยันขันแข็ง เคร่งเครียด มีฝีมือ แต่เขาไม่ค่อยรู้เรื่องโลกภายนอกนักและต้องใช้เวลาในการปรับตัวเข้ากับคนอื่นบ้าง  เขาชอบเฝ้าดูความเปลี่ยนแปลงของฤดูกาลโดยชื่นชอบดอกไม้กับพระจันทร์ และเชื่อว่าความสง่างามนั้นเป็นสิ่งวิเศษที่สุด
ระหว่างที่เขาทำตัวตัดขาดจากโลกภายนอก (ปิดประเทศ) โลกก็เปลี่ยนแปลงไปมาก แต่เขาก็ปรับตัวเข้ากับโลกสมัยใหม่ได้ในเวลาเพียง 10 ปีเท่านั้น โดยในช่วงเวลาที่ปิดประเทศนั้น ได้อาศัยเนเธอร์แลนด์ที่เป็นเพื่อนชาวยุโรปเพียงหนึ่งเดียวกันมายาวนาน คอยบอกข่าวสารเกี่ยวกับโลกภายนอกว่าเกิดอะไรขึ้นบ้าง ก่อนที่จะถูกบังคับให้เปิดประเทศโดยอเมริกา
ตัวละคร > ฝ่ายสัมพันธมิตร

พี่ชายของแคนาดา เขาเป็นตัวละครที่คึกคักกระฉับกระเฉงและหัวแข็ง เขาถูกอังกฤษเลี้ยงดูมาตั้งแต่เด็ก แต่ภายหลังได้ต่อสู้กับอังกฤษเพื่อประกาศอิสรภาพของตนเอง (เมื่อถูกอังกฤษกดดันมากขึ้น) เขาได้ตั้งตัวเองเป็นผู้นำของฝ่ายสัมพันธมิตร มักพูดติดปากอยู่เสมอว่า "ฉันคือวีรบุรุษ" แนวคิดในการแก้ปัญหาระหว่างชาติของอเมริกาส่วนมากมักจะไร้ผลและตัวเขาเองก็มักลืมคำนึงถึงความคิดเห็นของคนอื่น  หมู่นี้ก็เลยมีแค่อังกฤษกับญี่ปุ่นเท่านี้ที่เป็นเพื่อนด้วย ความคิดและสิ่งประดิษฐ์ที่อเมริกาสร้างขึ้นดูยิ่งใหญ่ แต่ยากนักที่จะใช้ได้กับที่อื่นๆ ลักษณะเด่นของอเมริกาอย่างหนึ่งในเรื่องนี้คือ เรามักจะพบเขาในขณะที่ถือแฮมเบอร์เกอร์หรือมักทานแฮมเบอร์เกอร์ไปพลางพูดไปพลางจนสำลักอยู่เสมอ
เขามีเอกลักษณ์ประจำตัวคือ คิ้วหนาเป็นเส้นเรียงกัน ในอดีตเคยเป็นโจรสลัด (สมัยล่าอาณานิคม) ปัจจุบันเป็นสุภาพบุรุษเจ้าคารมและชอบพูดจาเหน็บแนมคนอื่น คุณสมบัติเด่นที่ปรากฏคือมีฝีมือการทำอาหารที่แย่มาก ชอบพูดจาประชดประชัน สามารถมองเห็นภูตผีปีศาจ และสามารถใช้เวทมนตร์ร่ายคำสาปใส่ศัตรูได้  อังกฤษไม่ถูกกับฝรั่งเศสซึ่งเป็นคู่แข่งต่อกันมาอย่างยาวนาน และอเมริกาซึ่งตนเองเคยเลี้ยงดูมาก่อน เขาเป็นที่จดจำด้วยคิ้วที่หนา ผมปลายแหลมสีบลอนด์ และดวงตาสีเขียว เวลาเมาเหล้าแล้วจะอาละวาด สู้รบกับเยอรมันอยู่บ่อยครั้ง เพื่อนสนิทของเขาคือญี่ปุ่น อังกฤษยังมีพี่ชาย 3 คน ที่ติดประเทศเขา คือ สกอตแลนด์ ไอร์แลนด์เหนือ และเวลส์ โดยประเทศอื่นๆ จะเรียกเขาว่า สหราชอาณาจักร ในขณะที่พี่น้องของเขา จะเรียกเขาว่า อังกฤษ
หนุ่มผู้ซึ่งรักการแสดงออก โดยเฉพาะ เรื่องความรัก นิยมทำอะไรตามแบบของตัวเอง มั่นใจสุดๆ ทั้งเรื่องอาหาร รักศิลปะ วัฒนธรรม และ เสื้อผ้า มีความเป็นนักรักสูง หากรักใครแล้วจะหญิงหรือชายก็ชอบหมดทุกอย่าง เป็นรุ่นพี่ของอิตาลีเวเนเซียโน่และโรมาโน่ ชอบเรียกตัวเองว่าคุณพี่ ชอบดื่มไวน์ ชอบเปิดเผย
ไม่เคยเปิดความลับให้ใครเห็น แต่ก่อนก็เคยเลี้ยงดูแลแคนาดา ทรงผมจึงคล้ายกับเขา สนิทกับสเปน ตอนเด็กพวกเขาเคยนั่งคุยด้วยกันอยู่บ่อยๆ และยังมีเพื่อนอีกคนหนึ่ง คือ ปรัสเซีย
เห็นหน้าแบบนี้แล้วดูเหมือนคุณปู่ไม่ก็นักพรต มีประสบการณ์ในการดำเนินชีวิตอย่างมาก เป็นพี่ใหญ่ของฝั่งเอเซีย มีการค้าและวัฒนธรรมที่ทรงพลัง วาดรูปได้สวยงาม และเก่งกาจ เลี้ยงดูแล น้องๆเอเชียทั้งหลายรวมถึงญี่ปุ่นด้วย ชอบตุ๊กตาแมวที่ญี่ปุ่นนำมาให้มากๆ แต่ตุ๊กตาตัวนั้นกลับถูกใส่ปากโดยเจ้านายแทน
ประเทศทางเหนือขนาดใหญ่มหึมาเป็นอันดับ 1 แต่ผู้คนไม่ค่อยมากเท่าไหร่ เนื่องจากอากาศหนาวเย็น เขาชอบดื่มวอดก้า มีสองบุคลิกคือด้านโหดเหี้ยมและด้านเหงาโดดเดี่ยว ด้วยความที่มีขุนพลฤดูหนาวเป็นอาวุธหลัก  ทำให้ไม่มีประเทศใดบุกโจมตีได้เลย (ยกเว้นเหล่าประเทศเมืองหนาว) มีผู้ติดตาม 3 คน คือ ลิทัวเนีย ลัตเวีย และเอสโทเนีย (รัฐบอลติก) แม้ความคิดจะดูน่ากลัวแต่สิ่งที่เขากลัวมากที่สุดคือน้องสาวตนเอง เบลารุส​
สื่อ > มังงะ

มังงะเรื่องเฮตาเลีย โดยปกติ จะเป็นการ์ตูนบนเว็บ โดยผู้แต่งคือคุณ Himaruya Hidekaz โดยเริ่มต้นครั้งแรกในปีค.ศ2006 ที่เว็บไซต์ของเขา Kitayume ของประเทศญี่ปุ่น ต่อมาเป็นเป็นเว็บคอมิคส์แบบตัวเต็มในปี 2006 ช่วงปลายปี และได้รับการดัดแปลงในแบบการพิมพ์เป็นมังงะ ดราม่าซีดี และได้ทำเป็นแอนิเมชันในที่สุด
การ์ตูนเรื่องนี้เกี่ยวกับตัวละครต่างๆจัดเป็นตัวละครแทนประเทศ โดยโครงเรื่องหลักๆจะอธิบายเกี่ยวกับสงครามโลก ทั้งสงครามโลกครั้งที่หนึ่ง และสงครามโลกครั้งที่สอง แต่นำมาประยุคให้ทันสมัยมากขึ้น การ์ตูนชุดนี้กล่าวถึงตัวละครหลักของเรื่องคือ อิตาลี โดยมีคำว่า Hetalia เป็นสัญลักษณ์ที่บ่งบอกถึงคำว่า Hetare (ไม่ได้เรื่อง) และ อิตาเลีย
เป็นช่วงสงครามโลกครั้งที่หนึ่ง เยอรมนี ได้ออกค้นหาทายาทอาณาจักรของกรุงโรม ได้ค้นพบอิตาลี ที่ซ่อนตัวอยู่ในลังมะเขือเทศและใช้เขาเป็นเชลย สงครามโลกครั้งที่สอง อิตาลีก็ได้เป็นพันธมิตรกับเยอรมนี และญี่ปุ่น ก็เข้าร่วมเป็นอันดับต่อมา รวมกันจึงได้ตั้งชื่อว่า ฝ่ายอักษะ โดยจะต้องสู้รบกับกองกำลังฝ่ายสัมพันธมิตร ซึ่งมี อเมริกา อังกฤษ ฝรั่งเศส จีน และ รัสเซีย
สื่อ > ดราม่าซีดี

มีการเปิดตัวดราม่าซีดี ถึง7ชุด จนถึงขณะนี้
Hetalia Drama CD: Prologue เปิดตัวใน comic market 74 ในวันที่ 15 สิงหาคม 2008
Hetalia Drama CD: Volume 1 เปิดตัวเมื่อวันที่ 24 ตุลาคม 2008
Hetalia Drama CD: Prologue 2 เปิดตัวใน comic market 75 วันที่ 29 ธันวาคม 2008
Hetalia Drama CD: Volume 2 เปิดตัวเมื่อวันที่ 3 มิถุนายน 2009
Hetalia Drama CD Interval Vol.1 : The CD Of The Awesome Me เปิดตัวใน comic market 76 วันที่ 15 สิงหาคม 2009
Hetalia Drama CD Interval Vol.2: Boss CD เปิดตัววันที่ 8 ธันวาคม 2010
Hetalia Fantasia เปิดตัวเมื่อวันที่ 27 สิงหาคม 2009 (เป็นของขวัญพิเศษสำหรับสมาชิก comic birz)
Hetalia Fantasia 2 เปิดตัวเมื่อวันที่ 10 ธันวาคม 2010
ดราม่าซีดี นับแกะก่อนนอน (Hitsuji Oyasumi Series)
Hetalia x Hitsuji Oyasumi Series Vol. 1- Italy เปิดตัวเมื่อวันที่ 27 สิงหาคม 2010
Hetalia x Hitsuji Oyasumi Series Vol. 2- Germany & Prussia เปิดตัวเมื่อวันที่ 27 สิงหาคม 2010
Hetalia x Hitsuji Oyasumi Series Vol. 3- Hungary, Austria, Holy Roman Empire, and Italy เปิดตัวเมื่อวันที่ 27 สิงหาคม 2010
Hetalia x Hitsuji Oyasumi Series Vol. 4- Japan & China เปิดตัวเมื่อวันที่ 24 กันยายน 2010
Hetalia x Hitsuji Oyasumi Series Vol. 5- Russia , Belarus and Ukraine เปิดตัวเมื่อวันที่ 24 กันยายน 2010
Hetalia x Hitsuji Oyasumi Series Vol. 6- France & Spain เปิดตัวเมื่อวันที่ 24 กันยายน 2010
Hetalia x Hitsuji Oyasumi Series Vol. 7- Switzerland & Liechtenstein เปิดตัวเมื่อวันที่ 29 ตุลาคม 2010
Hetalia x Hitsuji Oyasumi Series Vol. 8- United State of America & United Kingdom เปิดตัวเมื่อวันที่ 29 ตุลาคม 2010
Hetalia x Hitsuji Oyasumi Series Vol. 9- Sealand
สื่อ > แอนิเมชั่น

แอนิเมชั่นเรื่องนี้ ออกฉายใน Animate.TV เมื่อวันที่24 มกราคม 2009 กำกับโดย บ๊อบ ชิโรฮาตะ ในเดือน กรกฎาคม 2010 มีการเปิดตัวช่องโทรทัศน์ของญี่ปุ่น BS11 เวลา 23:30น. ส่วนใหญ่เรื่องราวเกิดขึ้นในสมัยสงครามโลกครั้งที่สอง การ์ตูนเป็นที่ดัดแปลงมาจาก web comic แต่ storyline บางตอนก็เอาไปตัดแต่งแล้วฉายออกอย่างสมบูรณ์
ถึงแม้ว่าการวางแผนไว้ว่าจะจบลงในตอนที่26 แต่ได้มีการประกาศในวันที่ 25 เมษายน 2009 ซึ่งจะเริ่มฉายต่อภาค2 จนถึง 52ตอน เฮตาเลีย จึงเริ่มออกอากาศใน Animate.TV บริการทางโทรศัพท์มือถือวันที่ 24 กรกฎาคม 2009 โดยมีการออกอากาศทางเว็บของตนดังต่อไปนี้เป็นต้นไป และในที่สุด ภาค3 ก็ได้มีการประกาศภายหลังเมื่อวันที่ 10 ธันวาคม 2009 และได้ถูกเปลี่ยนโฉมใหม่ มีชื่อว่า เฮตาเลีย เวิร์ล ซีรีส์ ในเดือนมีนาคม 2010
สื่อ > ภาพยนตร์

ภาพยนตร์เฮตาเลีย ปรากฏในรูปแบบจอเงิน ในชื่อว่า Hetalia: Axis Powers - The Movie: Paint it, White เปิดตัวเมื่อวันที่ 5 มิถุนายน 2010 และเป็นการปรากฏตัวครั้งแรกของ ไอซ์แลนด์
Iceland 
เนื้อเรื่องเกี่ยวกับแรงลึกลับที่ทำให้เกิดเหตุการณ์ผิดปกติไปทั่วโลก คือ ทำให้ทุกๆสิ่งกลับกลายเป็นสีขาว และทุกชาติต้องพยายามที่จะป้องกันภัยที่เกิดขึ้น โดยต่อสู้กับมนุษย์ต่างดาว ซึ่งอิตาลีเป็นผู้ที่สามารถสยบเหล่ามนุษย์ต่างดาวได้ด้วยการใช้ปากกาเคมีเขียนหน้าให้เหล่ามนุษย์ต่างดาว และมอบมันให้กับหัวหน้าของมนุษย์ต่างดาว
และในวันที่ 26 มกราคม 2011 ทางเว็บไซต์ Official ได้เริ่มขาย DVD ภาพยนตร์เฮตาเลียชุด Paint it, White ในประเทศญี่ปุ่นเป็นครั้งแรก
สื่อ > วิดีโอเกม

เกมของเฮตาเลียเกมแรก ได้ใช้ชื่อว่า Gakuen Hetalia (กักคุเอน เฮตาเลีย หรือ โรงเรียนเฮตาเลีย) เป็นเกมที่ยังสร้างไม่เสร็จ เป็นแค่เพียงมินิเกม สร้างโดย ฮิมะรุยะ เปิดตัวครั้งแรก เป็นเพียงแค่ตัวอย่างเมื่อวันที่ 11 มกราคม 2007 โดยผู้เล่นจะเป็น เซเชลส์ นักเรียนที่ย้ายเข้ามาใหม่ และจะเจอ ประธานนักเรียนอังกฤษ ดักรออยู่ทางเข้า
ภายหลังได้ทำเป็น PSP โดยให้ใช้ชื่อว่า Gakuen Hetalia Portable (กักคุเอน เฮตาเลีย พอร์เทเบิล) สามารถเล่นได้คนเดียว เกม PSP กำหนดเวลาเปิดตัวในปี 2011 มีการดัดแปลงมาจาก Gakuen Hetalia เกมนี้ได้รับการพัฒนาโดย Otomate , Idea , Inc และ Frontier Works
เกมปรัสเซียทำความสะอาดบ้าน อีกเกมหนึ่งที่ผู้แต่ง ได้ทำไว้ โดย ตัวหลักของเรื่อง เป็น ปรัสเซีย ที่รู้สึกอยากทำความสะอาดขึ้นมา จึงไปทำความสะอาดบ้านของคนอื่นๆ เปรียบเสมือนตนเองได้ช่วยลดภาวะโลกร้อน
เกี่ยวกับการเมือง

การ์ตูนเรื่องนี้ได้สร้างความไม่พอใจแก่ชาวเกาหลีใต้เป็นอย่างมาก เนื่องจากฉากหลังของเนื้อเรื่องอยู่ในช่วงสงครามโลกครั้งที่2 ซึ่งในช่วงนั้นญี่ปุ่นได้ยึดครองเกาหลี สำหรับชาวเกาหลี การที่ประวัติศาสตร์ในช่วงนั้นถูกกล่าวถึงในมุมมองของญี่ปุ่นอย่างตลกขบขันนั้นจึงถือว่าเป็นการดูถูกเหยียดหยามเกาหลีอย่างยิ่ง อีกทั้งนิสัยของเกาหลีใต้ที่ลามกเกินไป วันเกิดและชุดของเขาที่ไม่ถูกต้องจึงทำให้ชาวเกาหลีใต้ไม่พอใจมาก
ในอนิเมะ ตัวละครเกาหลีใต้เกือบปรากฏตัวในอนิเมะแล้ว แต่เนื่องจากกระแสความไม่พอใจจากชาวเกาหลีใต้ ทำให้บางตอนและบางฉากถูกตัดออกไปจากอนิเมะ และเกาหลีใต้ก็ไม่ได้ปรากฏตัวในมังงะช่วงหลังอีกเลย
เทียนฉาย กีระนันทน์

| ศาสตราจารย์กิตติคุณเทียนฉาย กีระนันทน์ม> ป.ช. ม.ว.ม. ท.ภ. ท.จ. ร.จ.พ. |
| --- | --- |

ประธานสภาปฏิรูปแห่งชาติ
ดำรงตำแหน่ง 30 ตุลาคม พ.ศ. 2557 – 6 กันยายน พ.ศ. 2558
อธิการบดีจุฬาลงกรณ์มหาวิทยาลัย
ดำรงตำแหน่ง 1 เมษายน พ.ศ. 2539 – 31 มีนาคม พ.ศ. 2543 (3 ปี 364 วัน)
ก่อนหน้า: ศ.นพ.จรัส สุวรรณเวลา
ถัดไป: รศ.ดร.ธัชชัย สุมิตร
 
ข้อมูลส่วนบุคคล
เกิด: 30 กันยายน พ.ศ. 2488 (79 ปี) อำเภอรัตภูมิ จังหวัดสงขลา
ศาสนา: พุทธ
คู่สมรส: ศ.ดร.คุณหญิง สุชาดา กีระนันทน์

ศาสตราจารย์กิตติคุณ เทียนฉาย  กีระนันทน์  ประธานสภาปฏิรูปแห่งชาติ กรรมการผู้ทรงคุณวุฒิในสภานโยบายวิจัยและนวัตกรรมแห่งชาติ  รองประธานกรรมการคณะที่ปรึกษาด้านผลกระทบทางเศรษฐกิจและสังคมในศูนย์บริหารสถานการณ์ การแพร่ระบาดของโรคเชื้อไวรัสโคโรนา 2019 (โควิด-19) รองประธานกรรมการมูลนิธิสมเด็จพระมหิตลาธิเบศร อดุลยเดชวิกรม พระบรมราชชนก ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560  กรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560  อดีตอธิการบดีจุฬาลงกรณ์มหาวิทยาลัย ก่อนเกษียณอายุราชการดำรงตำแหน่งศาสตราจารย์ ระดับ 11 ประจำคณะเศรษฐศาสตร์ จุฬาลงกรณ์มหาวิทยาลัย
ประวัติ

เทียนฉาย กีระนันทน์ เกิดเมื่อปี 30 กันยายน พ.ศ. 2488 เป็นบุตรของนายเทียนวัณ กีระนันทน์ และนางองุ่น (เปล่งวานิช) กีระนันทน์  จบการศึกษารัฐศาสตรบัณฑิต (เกียรตินิยม) จากคณะรัฐศาสตร์ จุฬาลงกรณ์มหาวิทยาลัย,  M.A. (Economics & Demography)  มหาวิทยาลัยฮาวาย, A.M. และ Ph.D. ด้านเศรษฐศาสตร์ จากมหาวิทยาลัยดุ๊ก หลักสูตรวิทยาลัยป้องกันราชอาณาจักร ว.ป.อ.รุ่น 37  ท่านเคยดำรงตำแหน่งรองอธิการบดีมหาวิทยาลัยสุโขทัยธรรมาธิราช,  คณบดีคณะเศรษฐศาสตร์ จุฬาฯ,  และอธิการบดี จุฬาฯ   เป็นนักวิจัยดีเด่นแห่งชาติ สาขาเศรษฐศาสตร์ ของ วช.,  บุคคลดีเด่นของชาติ  คณะกรรมการเอกลักษณ์ของชาติ พ.ศ. 2539 และดำรงตำแหน่งอื่น ๆ อีกมากมาย
หลัง รัฐประหารในประเทศไทย พ.ศ. 2557 ศ.ดร.เทียนฉาย กีระนันทน์ ได้รับคัดเลือกให้เป็นประธานสภาปฏิรูปแห่งชาติ ในการประชุมสภาปฏิรูปแห่งชาติวันที่ 21 ตุลาคม พ.ศ. 2557  โดยได้มีพระบรมราชโองการโปรดเกล้าฯ แต่งตั้งเป็นประธานในวันที่ 30 ตุลาคม พ.ศ. 2557 และได้รับตำแหน่งกรรมการผู้ทรงคุณวุฒิในสภานโยบายวิจัยและนวัตกรรมแห่งชาติ และตำแหน่งที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560
เทียนฉาย กีระนันทน์ สมรสกับ สุชาดา กีระนันทน์ อดีตอธิการบดีจุฬาลงกรณ์มหาวิทยาลัย มีบุตรชาย 2 คน คือ เทียนชาต กีระนันทน์ และ เทียนไท กีระนันทน์
ประวัติการทำงาน

อาจารย์จุฬาฯ (ปี พ.ศ. 2514 - 2547)
หัวหน้าแผนกประชาสัมพันธ์ริเริ่มโครงการโรงพิมพ์และโครงการสวัสดิการข้าราชการจุฬาฯ
ได้รับเชิญให้ช่วยราชการตำแหน่งรองอธิการบดีฝ่ายบริหาร มหาวิทยาลัยสุโขทัยธรรมาธิราช ( ปี พ.ศ. 2521 - 2524, 2526 - 2528)
ศาสตราจารย์สาขาวิชาเศรษฐศาสตร์ จุฬาฯ
คณบดีคณะเศรษฐศาสตร์ จุฬาฯ (ปี พ.ศ. 2533)
ได้รับเลือกให้เป็นอธิการบดีจุฬาฯ ต่อจาก ศ.นพ.จรัส สุวรรณเวลา ที่ลาออกก่อนครบวาระ
อธิการบดีจุฬาลงกรณ์มหาวิทยาลัย (27 มีนาคม พ.ศ. 2539 - 30 มีนาคม พ.ศ. 2543)
ลาออกจากตำแหน่งประธานที่ประชุมอธิการบดีทั่วประเทศ (ทปอ.) ระบุสาเหตุจากวิกฤติกำลังคน ที่เป็นอุปสรรคต่อการบริหารงานของมหาวิทยาลัย โดยเป็นผลมาจากนโยบายลดอัตรากำลังคนภาครัฐ (21 สิงหาคม พ.ศ. 2542)
ประธานและสมาชิกสภาปฏิรูปแห่งชาติ
ตำแหน่งอื่น ๆ

กรรมการสภาจุฬาฯ ประเภทผู้แทนผู้บริหาร
กรรมการวิจัยแห่งชาติสาขาเศรษฐศาสตร์ (ปี 2528-2538)
อนุกรรมการการวิจัย ป.ป.ป.
อ.ก.พ.สำนักงานปลัดทบวงมหาวิทยาลัย
กรรมการประเมินผลรัฐวิสาหกิจของรัฐบาล
กรรมการทบวงมหาวิทยาลัยผู้ทรงคุณวุฒิ
นายกสมาคมเศรษฐศาสตร์แห่งประเทศไทย
กรรมการผู้ทรงคุณวุฒิในคณะกรรมการป้องกันและปราบปรามการฟอกเงิน (ป.ป.ง.) แทนนายจุรินทร์ ลักษณวิศิษฎ์ รัฐมนตรีประจำสำนักนายกฯ รัฐบาลชวน 2/3 ที่ขอถอนตัว (20 ตุลาคม พ.ศ. 2542)
เกียรติคุณ-รางวัล

นักวิจัยดีเด่นแห่งชาติ สาขาเศรษฐศาสตร์ ปี 2538 จากคณะกรรมการสภาวิจัยแห่งชาติ
บุคคลดีเด่นของชาติด้านเศรษฐศาสตร์ทรัพยากรมนุษย์ ประจำปี 2539 จากคณะกรรมการเอกลักษณ์ของชาติ (ตุลาคม พ.ศ. 2540)
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 2 ทุติยดิเรกคุณาภรณ์ (ท.ภ.)
พ.ศ. 2548 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2535 –  เหรียญจักรพรรดิมาลา (ร.จ.พ.)
ชานอ้อย

ชานอ้อย (อังกฤษ: Bagasse) คือ ส่วนของลำต้นอ้อยที่หาบเอาน้ำอ้อยหรือน้ำตาลออกแล้ว ปัจจุบันชานอ้อยสามารถนำไปใช้ประโยชน์ได้หลายอย่าง ทั้งในภาคเกษตรกรรม และอุตสาหกรรม
(อังกฤษ)
ส่วนประกอบของชานอ้อย

ชานอ้อยทั่วไปมีส่วนประกอบโดยประมาณ ดังนี้

Cellulose 45-55%

Hemicellulose 20-25%

Lignin 18-24%

Ash 1-4%

Waxes <1%
ประโยชน์ของชานอ้อย

ภาคอุตสาหกรรม
ใช้เป็นเชื้อเพลิงในการผลิตไฟฟ้า
ใช้เป็นวัตถุดิบในการผลิตเยื่อกระดาษ
ใช้เป็นส่วนผสมของอาหาร
ภาคเกษตรกรรม
ใช้เป็นส่วนผสมของปุ๋ยหมัก
ใช้เป็นวัตถุคลุมดินเพื่อรักษาความชื้นของดิน และป้องกันวัชพืช
สมคิด เลิศไพฑูรย์

| ศาสตราจารย์สมคิด เลิศไพฑูรย์ม> ป.ช., ม.ว.ม., ต.ภ. |
| --- | --- |

อธิการบดีมหาวิทยาลัยธรรมศาสตร์
ดำรงตำแหน่ง 26 ตุลาคม พ.ศ. 2553 – 30 ตุลาคม พ.ศ. 2560
ก่อนหน้า: ศ.ดร.สุรพล นิติไกรพจน์
ถัดไป: รศ.เกศินี วิฑูรชาติ
คณบดีคณะนิติศาสตร์  มหาวิทยาลัยธรรมศาสตร์
ดำรงตำแหน่ง พ.ศ. 2550 – พ.ศ. 2553 (3 ปี 0 วัน)
ก่อนหน้า: กำชัย จงจักรพันธ์
ถัดไป: สุรศักดิ์ ลิขสิทธิ์วัฒนกุล
 
ข้อมูลส่วนบุคคล
เกิด: 9 กรกฎาคม พ.ศ. 2502 กรุงเทพมหานคร (65 ปี 145 วัน)
ศาสนา: อิสลาม
คู่สมรส: ฉัตรแก้ว เลิศไพฑูรย์
วิชาชีพ: อาจารย์

สมคิด เลิศไพฑูรย์ (เกิด 9 กรกฎาคม พ.ศ. 2502) เป็นนักนิติศาสตร์ชาวไทย เป็นศาสตราจารย์ประจำภาควิชากฎหมายมหาชน คณะนิติศาสตร์ มหาวิทยาลัยธรรมศาสตร์ เคยดำรงตำแหน่งคณบดีคณะดังกล่าว และอธิการบดีมหาวิทยาลัยธรรมศาสตร์ รวมถึงสมาชิกสภาร่างรัฐธรรมนูญและเลขานุการคณะกรรมาธิการยกร่างรัฐธรรมนูญเมื่อ พ.ศ. 2550 ต่อมาในรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ ปัจจุบันเป็นประธานคณะกรรมการการอุดมศึกษาและประธานคณะกรรมการสถาบันระหว่างประเทศเพื่อการค้าและการพัฒนา (องค์การมหาชน)​และอุปนายกสมาคมธรรมศาสตร์ในพระบรมราชูปถัมภ์
ประวัติ > ชีวิตส่วนตัว

สมคิด เลิศไพฑูรย์ เกิดเมื่อวันที่ 9 กรกฎาคม พ.ศ. 2502 บิดาประกอบอาชีพเป็นช่างไฟฟ้า ส่วนมารดาค้าขายเสื้อผ้าในตลาด ทั้งบิดามารดาของสมคิดมีเชื้อสายเป็นคนจีน และมีพื้นเพเป็นคนกรุงเทพมหานคร ย่านบุคคโล ฝั่งธนบุรี บิดามารดาเดิมสกุล แซ่เล แต่สมคิดได้ตั้งนามสกุล "เลิศไพฑูรย์" ขึ้นมา โดยมีคำรณ บุญเชิด (อดีตผู้ว่าราชการจังหวัดเชียงราย) น้าชาย เป็นผู้ตั้งให้
ใน พ.ศ. 2540 ได้สมรสกับ ฉัตรแก้ว นิธิอุทัย หญิงชาวมุสลิม เขาจึงรับอิสลามเปลี่ยนเป็นมุสลิมตามภรรยา ทั้งคู่มีบุตรชายฝาแฝด คือ ฐากร และฐากูร เลิศไพฑูรย์ ซึ่งปัจจุบันศึกษา ณ โรงเรียนเซนต์คาเบรียล ด้วยกันทั้งสอง
ประวัติ > การศึกษา

สมคิด เลิศไพฑูรย์ สำเร็จการศึกษาในระดับชั้นประถมศึกษาตอนต้น จากโรงเรียนสมจิตร ระดับประถมศึกษาตอนปลายจากโรงเรียนวัดประยุรวงศาวาส ระดับมัธยมศึกษาตอนต้นจากโรงเรียนวัดราชโอรส และระดับมัธยมศึกษาตอนปลายจากโรงเรียนเตรียมอุดมศึกษา
ต่อมา สมคิดเข้าศึกษาระดับปริญญาตรี ณ คณะนิติศาสตร์ มหาวิทยาลัยธรรมศาสตร์ รุ่นเดียวกับ สุรพล นิติไกรพจน์, อภิชาติ ดำดี, วสันต์ ภัยหลีกลี้, วิฑูรย์ นามบุตร, นพดล ปัทมะ, อัญชลี วานิช เทพบุตร และบุญสม อัครธรรมกุล สมัยนั้น เขาเคยทำกิจกรรมในพรรคแสงธรรม องค์การนักศึกษา และสภานักศึกษามหาวิทยาลัยธรรมศาสตร์
เขาเป็นนิติศาสตรบัณฑิตแห่งคณะดังกล่าวตั้งแต่ พ.ศ. 2525 ครั้นแล้ว ได้เป็นเนติบัณฑิตไทยตั้งแต่ พ.ศ. 2527 จากนั้น เขาได้ทุนจากคณะนิติศาสตร์ มหาวิทยาลัยธรรมศาสตร์ ไปศึกษาต่อที่มหาวิทยาลัยปารีส 2 ประเทศฝรั่งเศส สำเร็จปริญญาโทและปริญญาเอกทางกฎหมายมหาชน ในปี พ.ศ. 2530 และ พ.ศ. 2533 ตามลำดับ นอกจากนี้ เขายังได้ประกาศนียบัตร หลักสูตรการปกครองท้องถิ่น จากประเทศฝรั่งเศส ในปี พ.ศ. 2537 ด้วย
ประวัติ > ประสบการณ์การทำงาน

สมคิดเริ่มทำงานในคณะกรรมการข้าราชการพลเรียน แต่ทำได้เดือนเดียวก็ลาออก จากนั้น เขาผ่านการสอบคัดเลือกเข้าเป็นอาจารย์คณะนิติศาสตร์ มหาวิทยาลัยธรรมศาสตร์ ได้ที่ 1 ในปี พ.ศ. 2525 เขาจึงได้สอนวิชากฎหมายรัฐธรรมนูญ และกฎหมายปกครอง ครั้งนั้น เขาเปิดสอนวิชากฎหมายปกครองท้องถิ่นในมหาวิทยาลัยธรรมศาสตร์เป็นครั้งแรก  ต่อมา เขาจึงได้เป็นเป็นผู้ช่วยรองอธิการบดีมหาวิทยาลัยธรรมศาสตร์, กรรมการสภามหาวิทยาลัยธรรมศาสตร์ และ คณบดีคณะนิติศาสตร์ มหาวิทยาลัยธรรมศาสตร์
อนึ่ง สมคิดยังเป็นอาจารย์พิเศษในมหาวิทยาลัยต่าง ๆ เช่น จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยรามคำแหง โรงเรียนนายร้อยตำรวจสามพราน สถาบันพัฒนาข้าราชการตำรวจ และมหาวิทยาลัยรัตนบัณฑิต ฯลฯ , เป็นกรรมการสภามหาวิทยาลัยทักษิณ ประเภทผู้ทรงคุณวุฒิ และกรรมการสภามหาวิทยาลัยราชภัฏภูเก็ต
นอกจากประสบการณ์ในด้านมหาวิทยาลัยแล้ว สมคิด เลิศไพฑูรย์ ยังมีประสบการณ์อื่นอีก เช่น เป็นกรรมการสถาบันพระปกเกล้า, กรรมการวินิจฉัยร้องทุกข์สำนักงานคณะกรรมการกฤษฎีกา, กรรมการกระจายอำนาจให้แก่องค์กรปกครองส่วนท้องถิ่น สมาชิกสภาร่างรัฐธรรมนูญ  และเลขานุการคณะกรรมาธิการยกร่างรัฐธรรมนูญ ใน พ.ศ. 2550 ตลอดจนเป็นกรรมการสนับสนุนระบบจังหวัดแบบบูรณาการ สำนักนายกรัฐมนตรี, อนุกรรมการข้าราชการพลเรือนวิสามัญ เกี่ยวกับวินัยและการออกจากราชการ สำนักงานคณะกรรมการข้าราชการพลเรือน, กรรมการผู้ทรงคุณวุฒิ ในคณะกรรมการการกระจายอำนาจให้แก่องค์กรปกครองส่วนท้องถิ่น, ผู้ทรงคุณวุฒิประจำศาลรัฐธรรมนูญ ผู้เชี่ยวชาญประจำศาลรัฐธรรมนูญ รวมถึงเป็นที่ปรึกษาพิเศษสำนักงานศาลปกครองและรองประธานกรรมการ คณะกรรมการที่ปรึกษาด้านกฎหมาย ในรัฐบาล อภิสิทธิ์ เวชชาชีวะ
ประวัติ > รัฐประหาร พ.ศ. 2549

หลังรัฐประหารในประเทศไทย พ.ศ. 2549 สมคิดได้ร่วมร่างรัฐธรรมนูญปี 50 จึงมีผู้ตั้งคำถามว่า เป็นไฉนเขาจึงร่วมหัวจมท้ายกับเผด็จการทหาร สมคิดว่า เขาเรียนและสอนเรื่องรัฐธรรมนูญเรื่อยมา ถึงเวลาต้องมีการร่างรัฐธรรมนูญ ก็ควรเข้าไปร่วม เพื่อให้เนื้อหาออกมาเป็นประชาธิปไตยมากที่สุด
ต่อมา เมื่อสุรพล นิติไกรพจน์ อธิการบดีมหาวิทยาลัยธรรมศาสตร์ สิ้นสุดวาระอยู่ในตำแหน่งลงใน พ.ศ. 2553 มีการหยั่งเสียงเพื่อสรรหาอธิการบดีมหาวิทยาลัยธรรมศาสตร์คนใหม่ สมคิด เลิศไพฑูรย์ ซึ่งใกล้ชิดกับสุรพล ได้คะแนน 1,722 คะแนน คิดเป็นร้อยละ 30 จากบรรดาผู้สมัครทั้งหมด ในการเลือกตั้งอธิการบดีฯ ณ วันที่ 18 ตุลาคม ของปีเดียวกัน สมคิดจึงชนะไปด้วยคะแนนเสียง 25 คะแนน
ประวัติ > รัฐประหาร พ.ศ. 2557

หลังรัฐประหารในประเทศไทย พ.ศ. 2557 สมคิดให้สัมภาษณ์ว่า ตนไม่เคยสนับสนุนหรือส่งเสริมรัฐประหาร แต่ควรมองต่อไปว่าเมื่อเกิดรัฐประหารขึ้นแล้วจะทำอย่างไรให้ประเทศก้าวต่อไปข้างหน้า ดีกว่ามาคิดว่ารัฐประหารนี้ควรหรือไม่ "โจทย์ใหญ่วันนี้คือเราจะทำอย่างไรให้รัฐประหารซึ่งมีทั้งคนชอบและไม่ชอบจะไม่สูญเปล่า" และกล่าวว่า ไม่มีทางที่รัฐประหารจะอยู่ค้ำฟ้า อีกไม่นานก็จะกลับสู่วิถีประชาธิปไตย เขายังเชื่อว่า หากรัฐบาลยอมลาออกจากตำแหน่งจะไม่เกิดรัฐประหาร
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ในปี พ.ศ. 2560 ได้รับการแต่งตั้งเป็นที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560
ในวันที่ 9 เมษายน พ.ศ. 2561 ได้รับแต่งตั้ง​เป็นประธานกรรมการกำกับดูแลกิจการและกรรมการอิสระ บริษัท พีทีที โกลบอล เคมิคอล​ จำกัด (มหาชน)​
ในวันที่ 2 เมษายน พ.ศ. 2562 ที่ประชุมคณะรัฐมนตรีไทย คณะที่ 61 อนุมัติแต่งตั้ง ให้เป็น กรรมการผู้ทรงคุณวุฒิในคณะกรรมการสถาบันเทคโนโลยีนิวเคลียร์แห่งชาติ (องค์การมหาชน)
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2565 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขานิติศาสตร์
พ.ศ. 2551 –  เหรียญจักรพรรดิมาลา (ร.จ.พ.)